Žołta gingawa

Žołta gingawa (Nuphar lutea) je rostlina ze swójby bónčawowych rostlinow (Nymphaeaceae).


 Wopis 
Žołta bónčawa je wódna rostlina a trajne zelo, kotrež docpěwa wysokosć wot 50 hač do 20 cm.

Ricomy su tołste a rozhałuzowane a wobsahuja alkaloidy.

 Łopjena 
Płuwanske łopjena su šěroko-jejkojte a docpěwaja dołhosć wot 10 hač 30 cm. Jich stołpiki docpěwaja dołhosć wot hač do 3 m. W hłubokim wodźe faluja płuwanske łopjena. Podnurjene łopjena su  solotwjowołopjenojte, jasnozelene.

 Kćenja 
Kćěje wot junija hač do awgusta. Kćenja su kulowate a jara sylnje woni. Wone docpěwaja wulkosć wot 3 hač do 5 cm a často nad wódny powjerch sahaja. Pjeć keluškowych łopješkow su žołte a nutř nygane. Krónowe łopješka su mnoholičbne, małe a šupiznojte. 7-24 łopatkojtych nektarowych łopješkow je žołte. Pěstowe tačałki su 15- hač 20-pruhojte a w srjedźišću likojće pohłubšene.

Kćenja so wot brukow  wopróšuja.

 Płody a symjenja 
Płody su kulowate, krušwojte kapsle a pod wodu zezrawja a do wjelesymjenjowych, płuwanjakmanych dźělow rozpadnu.

Symjenja arilus nimaja.

 Stejnišćo 
Rosće w stejacych abo pomału běžacych, maksimalnje 6 m hłubokich wodźiznach.

 Rozšěrjenje 
Rostlina je w nimale cyłej Europje rozšěrjene.

 Wužiwanje 

 Podobna rostlina 
 Mała gingawa (Nuphar pumila) ma 2-3 cm wulke kćenja, kotrež su nažołć zelene. Łopjena docpěwaja dołhosć wot 15 cm. Wustupuja jara rědko we łuhojtych a horinskich jězorach.

 Nóžki 

 Žórła 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 266 
 Ullstein Lexikon der Pflanzenwelt, 1973, ISBN 3-550-16019-4, strona 406 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Wotkaz 

Kategorija: Bónčawowe rostliny
Kategorija: Škitane rostliny
Kategorija: Wódna rostlina